Norsk Roklub i Berlin

Norsk Roklub i Berlin (stiftet i 1907) er en roklubb i Berlin i Tyskland, som ble opprettet 25. januar 1907 som et samlingssted for nordmenn i Berlin.Adresseavisa 21. september 1931, Kaare Dahl i jubileumsartikkel. Blant stifterne var ambassadør Thor von Ditten og arkitekt Christian Morgenstierne. Morgenstierne tegnet klubbhuset, som sto ferdig i 1909.

Klubben har tilhold i Hessenwinkel i Berlins ortsteil Rahnsdorf i bydelen Treptow-Köpenick og er venneklubb med RG West i Spandau. 

Et sportslige høydepunkt for roklubben kom i 1938, da nordmennene med en lånt åtter, vant det akademiske mesterskapet i Berlin, foran 11 tyske lag. 

Under andre verdenskrig prøvde enkelte gjenværende norske studenter og fastboende å se etter klubbens eiendom, men roing ble det ikke noe av. Klubbens båter ble ødelagt da russiske tropper rykket inn i Berlin. Etter krigen ble eiendommen liggende i DDR (Øst-Tyskland). Myndighetene tilbød roklubben penger for eiendommen, med det ble avvist av medlemmene. Svaret ble det samme da det norske utenriksdepartementet anbefalte et forlikstilbud fremsatt av DDR. I 1989 etablerte de norske medlemmene av foreningen en stiftelse. Fem måneder senere falt Muren. Etter tre år kunne den norske klubben igjen tiltre sin eiendom i Rahnsdorf.Aftenposten, 30. august 1992

 Referanser 

 Eksterne lenker 



Kategori:Roklubber i Norge
Kategori:Norske institusjoner i Berlin
Kategori:Sport i Berlin
Kategori:Idrettslag etablert i 1907
Kategori:Roing i 1907